Szerző MTI Utoljára frissítve 2018. július 31., kedd
Klasszikus műveket és crossoverprodukciókat is bemutat a Barokk randevú elnevezésű zenei fesztivál augusztus 10-én és 12-én a Gödöllői Királyi Kastélyban.
A Bachtól Djangóig című nyitókoncert augusztus 10-én játékosan vezeti végig a hallgatókat a barokk muzsikától a swing műfajáig. A Swing a la Django új, nagyszabású produkciója a műfajok keveredése mellett attól is különleges, hogy az interpretáció során a Talamba Ütőegyüttes és Micheller Myrtill énekesnő a zenekarral együtt alakítja, építi a dallamvilágot és a szólókat.
A Barokk kastélynapok részeként megvalósuló Barokk randevú célja, hogy klasszikus és crossoverjellegű produkciók bemutatásával közelebb vigye a barokk zenét a közönséghez. Az eseményt Lombos Pál, a Swing a la Django és a Heuréka Music Agency vezetője, valamint Hollerung Gábor karmester, a Budafoki Dohnányi Zenekar vezetője hívta életre.
barokkBudafoki Dohnányi Zenekarcrossoverrandevú